་ཤེས་རབ་སྒྲུབ་པའི་
མན་ངག་རྡོ་རྗེའི་ཚིག་གི་མདུད་འགྲོལ་
ཞེས་བྱ་བ་བཞུགས་སོ། །
༄༅། །གུ་རུ་མཉྫུ་ཤྲཱི་ན་མཿ མ་ལུས་རྒྱལ་བ་ཐམས་ཅད་ཀྱི། །ཡེ་ཤེས་རང་
གཟུགས་མཁྱེན་པའི་གཏེར། །ཞི་ཁྲོ་བཀའ་སྡོད་རྣམ་གསུམ་བཅས། །བྱང་ཆུབ་བར་དུ་
སྐྱབས་སུ་བསྟེན། །དེ་ཉིད་སྒྲུབ་ཚུལ་རྒྱ་བོད་ཀྱི། །མཁས་གྲུབ་བྱེ་བའི་ཐུགས་ཀྱི་བཅུད། །
གཅིག་བསྡུས་གདམས་པའི་ཡང་སྙིང་ཙམ། །འཁྱེར་བདེ་འགོད་ལ་གནང་བ་སྩོལ། །
འདིར་རྒྱལ་བ་ཀུན་གྱི་ཡབ་གཅིག་རྗེ་བཙུན་འཇམ་དཔལ་དབྱངས་ཀྱིས་ཁམས་གསུམ་
ཆོས་ཀྱི་རྒྱལ་བོ་ཙོང་ཁ་བ་ཆེན་པོ་ལ་དངོས་སུ་བསྩལ་བའི་གདམས་པ་འཇམ་དབྱངས་
ཕྱི་མང་གསང་གསུམ་དང་། རྡོ་རྗེ་འཇིགས་བྱེད་དཔའ་བོ་གཅིག་པའི་སྐུ་གསུང་ཐུགས་
དུས་གཅིག་ལ་སྦྲགས་ནས་སྒྲུབ་པའི་མན་ངག་ཉུང་བསྡུས་ཆོག་བསྒྲིགས་ལྟ་བུའི་
ཉམས་སུ་བླང་བདེར་འགོད་པ་ལ། དེ་ཡང་གཞུང་དཀྱུས་ལྟར་འཇམ་དཔལ་གཞོན་ནུར་
གྱུར་བ་དང་སྦྲགས་ཀྱང་ཆོག་མོད། འོན་ཀྱང་འཇམ་དབྱངས་ཨ་ར་པ་ཙ་ནའམ་འགྲོ་བ་
སྨིན་བྱེད་ནི་འཇམ་དབྱངས་ཐམས་ཅད་ཀྱི་སྤྲུལ་གཞི་མེས་པོ་ལྟ་བུ་དང་། རྩོད་པའི་ཤེས་
583

རབ་སྒྲུབ་པ་ལ་བསྔགས་པས་འདི་ཉིད་ལྷག་པའི་ལྷར་བསྟེན་ན་རྟེན་འབྲེལ་གྱི་གནད་
ཆེ་བར་རྗེ་བདག་ཉིད་ཆེན་པོས་གསུངས་ཤིང་། རྡོ་རྗེའི་ཚིག་སྦྲམ་དུའང་འབྱུང་བ་
བཞིན་དེ་དང་སྦྲགས་འདོན་ན། རྒྱུ་རྡོ་རྗེ་འཛིན་པའི་སྐབས་སུ་བསྒྱུར་ཀྱང་ཆོག་པས་དེ་
ལྟ་ན་འབྲས་བུ་རྡོ་རྗེ་འཛིན་པ་འཇམ་དཔལ་གྱི་ཞལ་ལའང་དེའི་ང་རྒྱལ་འཛིན་དགོས།
ཡེ་ཤེས་སེམས་དཔའི་སྐབས་སུ་བསྒྱུར་ཀྱང་ཆོག འདིར་སྟབས་བདེར་བཟླས་པའི་
སྐབས་སུ་བསྒྱུར་བའི་དབང་དུ་བྱས་ན། ཕྲེང་ཆོག་རྫོགས་ནས། རང་དམ་ཚིག་སེམས་
དཔའ་རྡོ་རྗེ་འཇིགས་བྱེད་ཞལ་ཕྱག་ཡོངས་རྫོགས་སུ་གསལ་བའི་ཐུགས་ཀར་སྙིང་སྣ་
ཚོགས་པདྨ་འདབ་བརྒྱད་དུ་གྱེས་པའི་ལྟེ་བར་ཀུན་རྫོབ་བྱང་ཆུབ་ཀྱི་སེམས་ཀྱི་ངོ་བོ་ཟླ་
བའི་དཀྱིལ་འཁོར། དེའི་སྟེང་དུ་རང་གི་ཤིན་ཏུ་ཕྲ་བའི་རླུང་ལས་ཡེ་ཤེས་སེམས་དཔའ་
འཇམ་དབྱངས་ཨ་ར་པ་ཙ་ན་སྐུ་མདོག་དམར་སེར་ཞལ་གཅིག་ཕྱག་གཉིས་པ་གཡས་
ཤེས་རབ་ཀྱི་རལ་གྲི་ནམ་མཁའ་ལ་འཕྱར་ཞིང་། གཡོན་འཐེབ་སྲིན་གྱིས་ཨུཏྤ་ལའི་ཡུ་
བ་འཛིན་པའི་འདབ་མ་སྙན་གྱི་ཐད་ཀར་ཁ་ཕྱེ་བའི་སྟེང་ན་རང་ཉིད་གང་ལ་ཤེས་
འདོད་ཞུགས་པའི་གསུང་རབ་ཀྱི་གླེགས་བམ་རང་སྒྲ་ལྷང་ལྷང་སྒྲོགས་བཞིན་པ་
བསྣམས་པ། ཞབས་རྡོ་རྗེའི་སྐྱིལ་ཀྲུང་གིས་བཞུགས་པ། མཚན་སོ་གཉིས་དང་དཔེ་བྱད་
བརྒྱད་ཅུས་བརྒྱན་པ། རལ་བའི་ཟུར་ཕུད་ལྔ་དང་ལྡན་ཞིང་རྒྱན་ཐམས་ཅད་ཀྱིས་
བརྒྱན་པ། དེའི་ཐུགས་ཀར་དོན་དམ་བྱང་སེམས་ཀྱི་ངོ་བོ་ཨཱཿལས་བྱུང་བའི་ཉི་མའི་
དཀྱིལ་འཁོར་གྱི་སྟེང་དུ་ཤིན་ཏུ་ཕྲ་བའི་སེམས་དག་པའི་བདེ་ཆེན་ཡེ་ཤེས་ཀྱི་རང་
བཞིན་ཏིང་ངེ་འཛིན་སེམས་དཔའ་གསེར་གྱི་རྡོ་རྗེ་རྩེ་ལྔ་བ་ཕྱེད་པའི་ཡུ་བ་ཅན་གྱི་
རལ་གྲི་སྔོན་པོ་སོ་གཉིས་པ་གྱེན་འགྲེང་། དེའི་ཡུ་བའི་རྡོ་རྗེ་སྒོ་ངའི་ནང་དུ་ཧྲཱིཿདྷཱིཿ དམར་
སེར། དེ་ཡོངས་སུ་གྱུར་བ་ལས་པད་ཟླའི་གདན་ལ་འཇམ་དབྱངས་གསང་སྒྲུབ་དམར་
སེར་ཞལ་གཅིག་ཕྱག་གཉིས་རྡོ་རྗེ་དང་རལ་གྲི། ཡུམ་དབྱངས་ཅན་མ་དམར་མོ་རྡོར་
584

དྲིལ་འཛིན་པ། ཡབ་ལ་རིན་པོ་ཆེ་དང་། ཡུམ་ལ་རུས་པས་བརྒྱན་པ། ཡབ་རྡོ་རྗེའི་སྐྱིལ་
ཀྲུང་གིས་བཞུགས་པ་ལ་ཡུམ་པདྨའི་སྐྱིལ་ཀྲུང་གིས་འཁྱུད་པ། ཡབ་ཀྱི་ཐུགས་ཀར་ཟླ་
གདན་ལ་དྷཱིཿ ཡུམ་གྱི་ཐུགས་ཀར་ཟླ་གདན་ལ་ཧྲཱིཿ གཉིས་ཀ་དམར་སེར་རིང་ཆ་ཚེག་
དྲག་དང་བཅས་པ། ཡབ་ཡུམ་གཉིས་ཐུགས་ཀའི་ས་བོན་དང་བཅས་འོད་ཟེར་སྣ་ལྔས་
ཕན་ཚུན་འཁྱུད་པ། རལ་གྲིའི་ལྕགས་མཚམས་ཀྱི་གཞུང་ཐུར་ལ་ཧཱུཾ་ཡིག་མཐིང་ག་
དུག་ལྔ་རྣམ་པར་དག་པའི་ཡེ་ཤེས་ལྔའི་རང་བཞིན་གྱི་འོད་ཟེར་ལྔ་འཕྲོ་བ། ཧཱུཾ་གི་ཐིག་
ལེའི་ནང་དུ་འོད་དང་བདེ་བའི་རང་བཞིན་ཅན་གྱི་རལ་གྲི་དཀར་བོ་ཉུང་དཀར་གྱི་
འབྲུ་ཚད་ཙམ། དེའི་ཡུ་བའི་རྡོ་རྗེ་སྒོ་ངའི་ནང་དུ་འཇམ་དབྱངས་ནང་སྒྲུབ་ཡབ་ཡུམ་
གཉིས་ཀ་སྐུ་མདོག་དམར་སེར་ཞལ་གཅིག་ཕྱག་གཉིས་གྲི་གུག་དང་ཐོད་པ་འཛིན་པ།
ཡབ་ལ་རིན་པོ་ཆེ་དང་ཡུམ་ལ་རུས་པའི་རྒྱན་ལྔས་བརྒྱན་པ། ཡབ་རྡོ་རྗེའི་སྐྱིལ་ཀྲུང་ལ་
ཡུམ་པདྨའི་སྐྱིལ་ཀྲུང་གིས་འཁྱུད་པའི་ཐུགས་ཀར་རལ་གྲི་ལ་དྷཱིཿཡིག་འོད་ཟེར་སྔོན་
པོའི་ཕྲེང་བ་འཁྲིགས་པ། དེའི་མཐར་ཨོཾ་ཨ་ར་པ་ཙ་ན་ཞེས་པའི་སྔགས་ཀྱིས་བསྐོར་བ།
ཡབ་ཡུམ་གྱི་སྐུ་དང་ཐུགས་ཀའི་སྔགས་ཕྲེང་ལས་འོད་ཟེར་འཕྲོས། ཐོག་མེད་ནས་
བསགས་པའི་སྡིག་སྒྲིབ་དང་རྨོངས་པའི་དྲི་མ་བག་ཆགས་དང་བཅས་པ་སྦྱངས། རྗེ་
བཙུན་འཇམ་པའི་དབྱངས་ལྟར་ཤེས་བྱ་ཐམས་ཅད་ལ་བློ་གྲོས་ཀྱི་སྣང་བ་ཐོགས་མེད་དུ་
རྒྱས་པར་བསམ་ལ། ཨོཾ་ཨ་ར་པ་ཙ་ན་དྷཱིཿཧྲཱིཿ ཞེས་བཟླ། འདི་ལ་བཟླས་པ་ཟུར་དུ་མི་
བྱེད་ན། ནང་སྒྲུབ་ཡབ་ཡུམ་གྱི་མདུན་དུ་རང་ཐ་མལ་བའི་རྣམ་པ་ཅན་ཙོག་པུ་ཐལ་
སྦྱར་དུ་འཁོད་ནས་རྗེ་བཙུན་འཇམ་པའི་དབྱངས་བདག་ལ་འཆད་རྩོད་རྩོམ་གསུམ།
ཐོས་བསམ་སྒོམ་གསུམ། ཆེ་གསལ་མྱུར་ཟབ་ཀྱི་ཤེས་རབ། ལམ་གྱི་གཙོ་བོ་གསུམ་རིམ་
གཉིས་དང་བཅས་པའི་རྟོགས་པ་ཁྱད་པར་ཅན་ད་ལྟ་ཉིད་དུ་སྩལ་དུ་གསོལ། ཞེས་
གསོལ་བ་བཏབ་པས་དགྱེས་བཞིན་ཞལ་གྱིས་བཞེས། སྐུའི་འོད་ཟེར་གྱིས་མི་ཤེས་པའི་
585

མུན་པ་བསལ་ནས་ཤེས་རབ་སྤེལ་བའི་དམིགས་པ་རྣམས་བསྐྱངས་པས་ཆོག་གོ།
དེ་
ནས་གསང་སྒྲུབ་ལ་བཟླས་པ་བྱེད་འདོན་ན། གསང་སྒྲུབ་འཁོར་ལོ་མངལ་ན་འཁོར། །
དྷིཧྲཱིཿམིན་པའི་སྔགས་མེད་དོ། །ཞེས་པ་ལྟར། ཡབ་ཀྱི་ཐུགས་ཀ་ནས་དྷཱིཿཡིག་ཞལ་
ནས་ཐོན། ཉེའུ་ཆུང་འཁྱུགས་པ་བཞིན་འཁོར་ཏེ་མགོ་གྱེན་དུ་བསྟན་པ་ཡུམ་གྱི་ཞལ་དུ་
ཞུགས། ཐུགས་ཀའི་ས་བོན་ལ་ཐིམ། དེ་ལས་ཧྲཱིཿཡིག་གཉིས་པ་ཆད། གསང་གནས་ནས་
ཐོན། ཉ་འཕར་བ་བཞིན་མགོ་འཇུག་བསྒྱུར་ཏེ་ཡབ་ཀྱི་གསང་གནས་སུ་ཞུགས། ཐུགས་
ཀའི་ས་བོན་ལ་ཐིམ། དེ་ལྟར་དྷཱིཿཧྲཱིཿམགལ་མེའི་འཁོར་ལོ་ལྟར་བར་མ་ཆད་དུ་འཁོར་
བའི་འོད་ཟེར་གྱིས་སྡིག་སྒྲིབ་སྦྱངས་ནས་ཆེ་གསལ་མྱུར་ཟབ་དང་། འཆད་རྩོད་རྩོམ་
པའི་ཤེས་རབ་རྒྱས་པར་བསམ་ལ། དྷཱིཿཧྲཱིཿཅི་འགྲུབ་བཟླ་བ་ནི་ཞི་བ་གཙོ་བོར་
དྲག་པོ་ཞར་ལ་འགྲུབ་པའི་གདམས་པའོ། །དེ་ནས། གསང་སྒྲུབ་ཀྱི་ཐུགས་ཀའི་ཟླ་
གདན་ཉི་གདན་དུ་གྱུར། ཐུགས་ཀའི་དྷི ཡིག་ཏིང་ངེ་འཛིན་སེམས་དཔའ་རལ་གྲིའི་
ལྕགས་མཚམས་སུ་སོང་། རལ་གྲིའི་གཞུང་ཐུར་གྱི་ཧཱུཾ་ཡིག་ནང་སྒྲུབ་དང་བཅས་པ་
གསང་སྒྲུབ་ཀྱི་ཐུགས་ཀའི་ཉི་གདན་གྱི་སྟེང་དུ་འཁོད། ཧཱུཾ་ལས་འོད་ཟེར་འཕྲོས་པས་
ཏིང་ངེ་འཛིན་སེམས་དཔའ་རལ་གྲིའི་ཡུ་བའི་སྒོ་ངའི་ཕྱི་རོལ་ཏུ་གདུགས་ཀྱི་རྩིབས་མ་
ལྟ་བུ་འོད་ཟེར་སྣ་ལྔའི་འཇའ་འོད་ཀྱི་གཞི་ལ་འོད་ཀྱི་མུ་ཁྱུད་ཟླུམ་པོར་འཁྲིལ་བ། རྩ་བ་
དེ་ལ་ཟུག་ཅིང་སོ་ཕྱིར་བསྟན་ཏེ་ལེབ་མོར་གནས་པའི་གྲི་གུག་སོ་དགུ། དེའི་ལྟེ་བར་ཉི་
གདན་སོ་དགུ། དེའི་སྟེང་དུ་མདུན་ནས་བརྩམས་ཏེ་རྩ་སྔགས་ཀྱི་ཡི་གེ་སོ་དགུ་ཁ་དོག་
སྔོན་པོ། ཡང་ཧཱུཾ་ལས་འོད་ཟེར་འཕྲོས་པས་དེའི་ཕྱིར་ཡུ་བ་གྲི་གུག་གི་སོ་ལ་བརྟེན་པའི་
རལ་གྲི་དྲུག་ལེབ་མོར་འཁོད་པའི་ཡུ་བའི་རྡོ་རྗེ་སྒོ་ངའི་སྟེང་དུ་ཟླ་གདན་དྲུག དེ་ལ་
ཨོཾ་ཨ་ར་པ་ཙ་ན་ཞེས་པའི་ཡི་གེ་དྲུག་གིས་བསྐོར་བ། དེ་ཐམས་ཅད་ཐོགས་བཅས་ས་
འཐས་མ་ཡིན་པར་འོད་དང་འོད་ཟེར་གྱི་རང་བཞིན་ནམ་མཁའི་འཇའ་ཚོན་དང་། ཆུ་
586

ནང་གི་གཟུགས་བརྙན་ལྟ་བུ། ཡི་གེ་རྣམས་གྱེན་འགྲེང་རང་སྒྲ་པི་ཝང་གི་གདངས་
བཞིན་དུ་སྙན་པར་སྒྲོགས་པར་མོས་ནས་ཨ་ར་པ་ཙ་དང་རྩ་སྔགས་སྦྲགས་ནས་བཟླ། དེ་
ནས་གྲི་གུག་སོ་དགུ་སྔགས་དང་བཅས་པ་གསང་སྒྲུབ་གྱི་ཐུགས་ཀའི་ཧཱུཾ་ལ་ཐིམ།
སླར་
ཡང་གྲི་གུག་བཅུ། དེའི་ལྟེ་བར་ཉི་གདན་ལ་ཡི་གེ་བཅུ་བ་སྤྲོས་ལ། ཨ་ར་པ་ཙ་དང་སྙིང་
བོ་སྦྲགས་ནས་བཟླ། དེ་ཡང་ས་བོན་ལ་བསྡུས་ནས་གྲི་གུག་བདུན། དེའི་ལྟེ་བར་ཉི་
གདན་ལ་ཡི་གེ་བདུན་པ་སྤྲོས་ལ། ཨ་ར་པ་ཙ་དང་ཉེ་སྙིང་སྦྲགས་ནས་བཟླ། གོང་དུ་ཨ་
ར་པ་ཙ་མ་བཀོད་པར་དྷཱིཿ དྲུག་བཀོད་ཡོད་ན་དེ་དང་སྔགས་གསུམ་སྦྲགས་ནས་བཟླ། དེ་
ར་པ་ཙ་མ་བཀོད་པར་དྷཱིཿདྲུག་བཀོད་ཡོད་ན་དེ་
དག་གི་ཚེ་གཞན་ལས་འབྱུང་བ་ལྟར་འོད་ཟེར་གྱི་སྤྲོ་བསྡུའི་སྒོ་ནས། ཆེ་གསལ་མྱུར་
ཟབ། འཆད་རྩོད་རྩོམ་པའི་ཤེས་རབ་སྒྲུབ་པའི་དམིགས་རྣམ་རྒྱས་པར་སྐྱོང་། མཐར་
རལ་གྲི་དང་གྲི་གུག་སོགས་ཐུགས་ཀའི་ས་བོན་ལ་བསྟིམ། མི་བརྗེད་པའི་གཟུང་སྒྲུབ་
པའི་ཚུལ་ནི། རང་གི་གྲེ་ཕུག་དུ་ཟླ་གདན་ལ་དྷཱིཿ དམར་སེར་ཉལ་སྟབས་སུ་གནས་པ།
དེ་ལས་འོད་ཟེར་འཕྲོས་པས་རྒྱལ་བ་སྲས་བཅས་ཀྱི་མཁྱེན་རབ་དྷཱིཿ ཡིག་གི་རྣམ་པར་
སྤྱན་དྲངས་ནས་དེ་ལ་ཐིམ། དྷཱིཿརེ་བརྗོད་པ་དང་དེ་ལས་གཉིས་པ་རེ་ཆད་ནས་སྙིང་
གའི་དྷཱིཿ ལ་ཐིམ་པར་བསམ་ནས་དྷཱིཿབརྒྱ་རྩ་བརྒྱད་བགྲང་བའི་མཐར་མཆིལ་
5ལ་མ་སྒྲ་
མེད་ཅིག་མིད་པ་དང་མཉམ་དུ་གྲེ་ཕུག་གི་དྷཱིཿ ཡིག་གདན་དང་བཅས་སྙིང་གའི་དྷཱིཿ ལ་
ཐིམ་པས་མེ་ཆེན་པོའི་སྟེང་མར་ཁུ་བླུག་པ་བཞིན་འོད་ཟེར་ཆེར་འབར་བས་སྐུའི་ནང་
ཐམས་ཅད་གང་། ཕྱིར་འཕྲོས། སྣོད་ཀྱི་འཇིག་རྟེན་ཐམས་ཅད་ཁྱབ། རྒྱལ་བ་སྲས་
བཅས་ཀྱི་མཁྱེན་རབ་དང་གཟུང་སྤོབ་ཀྱི་ཡོན་ཏན་ཐམས་ཅད་དྷཱིཿ ཡིག་གི་རྣམ་པར་
རང་གི་ལུས་ལ་ཆར་ཆེན་པོ་བབས་པ་བཞིན་དུ་སིབ་ཀྱིས་ཐིམ་པས་བ་སྤུའི་སྒོ་ཐམས་
ཅད་དྷཱིཿཡིག་གིས་གཏམས་པས་གང་བཟུང་བའི་ཚིག་དོན་མཐའ་དག་བསྐལ་བའི་བར་
དུ་མི་བརྗེད་པའི་གཟུང་དང་སྤོབ་པ་ཕུན་སུམ་ཚོགས་པ་ཐོབ། ལུས་ཀྱི་ནང་ཡེ་ཤེས་ཀྱི་
587

རང་བཞིན་འོད་ཟེར་རྣམ་པ་ལྔས་གང་བར་བསམ། དེ་ནས་ཡེ་ཤེས་སེམས་དཔའ་ཇེ་
ཆུང་དུ་སོང་། སྙིང་གའི་པད་འདབ་ཆེར་སྐྱེས་ཏེ་ཁ་ཟུམ། ཐུགས་ཀའི་ཧཱུཾ་ལས་འོད་ཟེར་
གྱེན་དུ་འཕྲོས་པས་སྙིང་གི་རྩེ་མོར་རྡོ་རྗེ་སེར་བོ་རྩེ་ལྔ་བ་ཕྱེད་པས་མཚན་པ། སླར་
ཡང་འོད་ཟེར་འཕྲོས་པས་དེའི་དབུས་རྭའི་ནང་དུ་བླ་མ་ཀུན་འདུས་ཀྱི་ངོ་བོ་ཧཱུཾ་ཡིག་
སེར་བོ། དེ་ལས་འོད་ཟེར་ཕྲེང་ཐག་དང་སྔགས་འཕྲེང་རྡོག་གི་རྣམ་པར་རྡོ་རྗེ་གསུམ་
གྱི་ངོ་བོ་ཨ་ར་པ་ཙ་ན་དཀར་དམར་མཐིང་གསུམ་གྱིས་གཡས་སྐོར་དང་། སླར་ཡང་
ཐབས་ཤེས་ཀྱི་རང་བཞིན་ཨཱ་ལི་དཀར་བོས་གཡས་སྐོར་དང་། ཀཱ་ལི་དམར་བོས་
གཡོན་སྐོར་དུ་བསྐོར་བར་བསམ་པ་གསང་བ་རྒྱ་དྲུག་གིས་བཏབ། དཔལ་ལྡན་རྩ་བའི་
བླ་མ་རིན་པོ་ཆེ། །བདག་གི་སྙིང་གར་པད་ཟླའི་སྟེང་བཞུགས་ལ། །བཀའ་དྲིན་ཆེན་
པོའི་སྒོ་ནས་རྗེས་བཟུང་སྟེ། །སྐུ་གསུང་ཐུགས་ཀྱི་དངོས་གྲུབ་སྩལ་དུ་གསོལ། །དཔལ་
ལྡན་རྩ་བའི×རྗེས་བཟུང་སྟེ། །མཆོག་དང་ཐུན་མོང་དངོས་གྲུབ་སྩལ་དུ་གསོལ། །ཡང་།
རྗེས་བཟུང་སྟེ། བྱང་ཆུབ་སྙིང་བོའི་བར་དུ་བརྟན་པར་བཞུགས། །ཞེས་ལན་གསུམ་
གསོལ་བ་བཏབ། དེ་ནས་མཆོད་བསྟོད་སོགས་དཀྱུས་ལྟར་བྱའོ། །དེ་ལྟར་འཇམ་
དབྱངས་ཞི་ཁྲོ་ཕྱི་ནང་གསང་གསུམ་གྱི་སྐུ་གསུང་ཐུགས་དུས་གཅིག་ལ་སྦྲགས་ནས་
སྒྲུབ་ཚུལ་བཀའ་རྒྱ་ཤིན་ཏུ་དམ་པ་བདག་གི་དྲིན་ཅན་རྩ་བའི་བླ་མ་འཇམ་དཔལ་
དབྱངས་དངོས་དཀོན་མཆོག་བསྟན་པའི་སྒྲོན་མེ་དཔལ་བཟང་བོ་དང་། ཁྱབ་བདག་
རྡོ་རྗེ་སེམས་དཔའི་ངོ་བོ་རཏྣ་དྷྭ་ཛའི་ཞལ་སྔ་ནས་རྣམ་གཉིས་ཡན་ཆད་སྙན་བརྒྱུད་
ཁོ་ནར་བཞུགས་པ་ལས་འདི་ལྟར་གོ་རིམ་ཁྲིགས་ཆགས་སུ་ཡི་གེར་འགོད་སྲོལ་མེད་
ཀྱང་། བླ་མའི་གསུང་རྒྱུན་མི་ཉམས་པ་ཞིག་བྱུང་ན་ཅི་མ་རུང་སྙམ་དུ་སྨོན་པས་ཞལ་
ཤེས་རྣམས་མ་སྦས་ཤིང་། གབ་དཀྲུག་ལྷག་ཆད་མེད་ལ་གནད་ཚང་ཞིང་ཤིན་ཏུ་
འདྲིལ་བར་བཀོད་ཡོད་པས་སྣོད་མིན་ལ་གསང་ནས་རང་གི་སྙིང་ནོར་དུ་བཅིང་བར་
588

འོས་སོ། །སྨྲས་པ། བློ་མཆོག་སྒྲུབ་པའི་གསང་ལམ་རྡོ་རྗེའི་ཚིག །བཅད་བདར་བསྲེག་
པའི་གསེར་གྱི་སྦྲམ་བུ་བཞིན། །ཡོངས་འཛིན་ཞལ་གྱི་འབྱུང་ཁུང་མཆོག་ཉིད་ལས། །
རྙེད་འདི་སྙིང་གི་མཛོད་དུ་སྦ་འོས་ཀྱང༌། །དམ་པའི་སྐྱེས་བུ་འགའ་ཡིས་ཡང་དང་
ཡང་། །ནན་གྱིས་བསྐུལ་བ་དོན་ཡོད་བྱ་ཕྱིར་དང་། །རང་གཞན་དུ་མར་ཕན་འདོད་
ལྷག་བསམ་གྱིས། །ལྷ་དང་བླ་མར་གསོལ་བ་བཏབ་སྟེ་བཀོད། །དགེ་བས་ཡང་སྲིད་
ཀུན་ཏུ་བླ་མ་དང་། །དབྱེར་མེད་ཡི་དམ་ཞི་ཁྲོས་རྗེས་བཟུང་སྟེ། །རྨོངས་པའི་མུན་སེལ་
བློ་གྲོས་འོད་ཟེར་འབུམ། །བཞད་པའི་མཁྱེན་གཏེར་དཔའ་བོར་བདག་གྲུབ་ཤོག །
ཅེས་དཔལ་རྡོ་རྗེ་འཇིགས་བྱེད་དཔའ་བོ་གཅིག་པ་ལ་བརྟེན་ནས་ཆོས་རབ་ཏུ་རྣམ་འབྱེད་
ཀྱི་ཤེས་རབ་སྒྲུབ་པའི་མན་ངག་རྡོ་རྗེའི་ཚིག་གི་མདུད་འགྲོལ་ཞེས་བྱ་བ་འདི་ཡང་ཐུབ་བསྟན་
གསལ་བའི་སྒྲོན་མེ་ཉང་ཚང་ཧུ་ཐོག་ཐུའི་སྤྲུལ་བའི་སྐུ་རིན་པོ་ཆེ་དཀོན་མཆོག་ཚུལ་ཁྲིམས་དང་
ཅོ་ནེ་མདོའི་དཀོན་གཉེར་དཀོན་མཆོག་སྦྱིན་པའམ་དཔལ་ལྡན་རྒྱ་མཚོ་རྣམ་གཉིས་ནས་ཆོག་
བསྒྲིགས་ལྟ་བུའི་གཤར་སྦྱངས་བྱེད་བདེ་ལ་ཞལ་ཤེས་རྣམས་ཐོན་པ་ཞིག་དགོས་ཞེས་ཡང་ཡང་
ནན་གྱིས་བསྐུལ་ངོར། བཙུན་གཟུགས་ཤེས་རབ་རྒྱ་མཚོས་རང་གི་ཡིད་ལ་གོམས་པའི་སླད་དུ
སྡེ་ཆེན་པོ་དཔལ་ལྡན་བཀྲ་ཤིས་འཁྱིལ་གྱི་རང་གཤག་ནས་སུག་བྲིས་སུ་བགྱིས་པའོ། །
་ཆོས་
589